తెలంగాణ రాష్ట్ర సమితి
తెలంగాణ రాష్ట్ర సమితి (తెరాస) ప్రత్యేక తెలంగాణ రాష్ట్ర స్థాపనే ఏకైక లక్ష్యంగా ఏర్పడింది. 2001 ఏప్రిల్ 27 న అప్పటి ఆంధ్ర ప్రదేశ్‌ శాసనసభ ఉపసభాపతి, కల్వకుంట్ల చంద్రశేఖరరావు తన పదవికి, శాసనసభా సభ్యత్వానికి, మరియు తెలుగుదేశం పార్టీ ప్రాథమిక సభ్యత్వానికి రాజీనామా చేసి వి. ప్రకాశ్ వంటి కొందరు నాయకులతో కలిసి తెరాసను ఏర్పాటు చేశాడు.ఆలె నరేంద్ర, సత్యనారాయణరెడ్డి, లాంటి కొందరు నాయకులు తెరాసను విడిచి వెళ్ళారు. నిజాం మనుమరాలు సలీమా బాషా (అస్మత్‌ బాషా కుమార్తె), ఆమె కుమార్తె రఫత్‌షా ఆజంపురాలు తెలంగాణకు మద్దతు ప్రకటించారు. పాతబస్తీలోని ముస్లిం వర్గాలు తెలంగాణకు వ్యతిరేకం కాదని అన్నారు.
బి. వినోద్ కుమార్
బి. వినోద్ కుమార్ (బోయినపల్లి వినోద్‌కుమార్) (జననం 22 జూలై 1959) తెలంగాణ రాష్ట్ర రాజకీయ నాయకుడు, న్యాయవాది మరియు 16వ పార్లమెంటు సభ్యుడు. తెలంగాణ రాష్ట్ర సమితి తరపున కరీంనగర్ లోకసభ నియోజకవర్గం నుండి ప్రాతినిధ్యం వహిస్తున్నాడు. గతంలో 14 వ లోకసభ (2004-2009) లో హన్మకొండ లోకసభ నియోజకవర్గం నుండి ఎం.పి. గా పనిచేశాడు. ఈయన తెలంగాణ రాష్ట్ర సమితి (తెరాస) పార్టీ యొక్క వ్యవస్థాపక సభ్యుల్లో ఒకడు. ప్రస్తుతం తెరాస పార్టీ పొలిట్ బ్యూరో సభ్యులుగా మరియు లోకసభలో పార్టీ డిప్యూటీ ఫ్లోర్ లీడర్ ఉన్నాడు.